ПРОТОКОЛ № 43
от заседанието на Комисия по правни и институционални въпроси към Пленума на Висшия съдебен съвет, 
проведено на 19 декември 2016 г.

Днес, 19 декември 2016 г., понеделник от 13.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА 
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Проект на Наредба за показателите и методика за атестиране и критериите за отчитане степента на натовареност на съдии и на председателите на съдилища и техните заместници.
- Проект на Наредба за показателите и методика за атестиране и критериите за отчитане степента на натовареност на прокурори и следователи и на административните ръководители и техните заместници.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Обобщена информация за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (ГРЕКО) на тема „Превенция на корупцията по отношение на народните представители, съдиите и прокурорите“ за периода септември – декември 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Приема за сведение и изпраща на Министерство на правосъдието актуализираната обобщена информация за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (ГРЕКО) на тема „Превенция на корупцията по отношение на народните представители, съдиите и прокурорите”.

2. ОТНОСНО: Доклади от проведени международни срещи с участието на членове на Висшия съдебен съвет.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Предлага на Пленума на Висшия съдебен съвет да ПРИЕМЕ ЗА СВЕДЕНИЕ следните доклади от проведени международни срещи с участието на членове на Висшия съдебен съвет:
	- Доклад от Милка Итова и Калин Калпакчиев – членове на Висшия съдебен съвет,  от участие в съвместна среща на екипите по проектите на Европейската мрежа на съдебните съвети (ЕМСС) за 2016-2017 г., проведена в гр. Рим, Италия, 26-27 септември 2016 г.;  
	- Доклад от Калин Калпакчиев – член на Висшия съдебен съвет, от участие в Регионална конференция на тема „Превенция и борба с корупцията в съдебната власт в Югоизточна Европа“, проведена в гр. Букурещ, Румъния, 1-2 ноември 2016 г.
2.2. Предлага на Пленума на Висшия съдебен съвет да ВЪЗЛОЖИ на дирекция „Информационни технологии и съдебна статистика“ да публикува докладите на интернет страницата на ВСС, както следва: 
	- Доклад от Милка Итова и Калин Калпакчиев – членове на Висшия съдебен съвет, от участие в съвместна среща на екипите по проектите на Европейската мрежа на съдебните съвети (ЕМСС) за 2016-2017 г., проведена в гр. Рим, Италия, 26-27 септември 2016 г. - в раздел „Международна дейност/ Международно сътрудничество/ Международни организации/ Европейска мрежа на съдебните съвети/ Проекти на Европейската мрежа на съдебните съвети 2016-2017/Алтернативно решаване на спорове и обхват на правомощията на съдиите
	- Доклад от Калин Калпакчиев – член на Висшия съдебен съвет, от участие в Регионална конференция на тема „Превенция и борба с корупцията в съдебната власт в Югоизточна Европа“, проведена в гр. Букурещ, Румъния, 1-2 ноември 2016 г. - в раздел „Международна дейност/Доклади, анализи и решения/Доклади от международни срещи“
2.3. Внася предложението за разглеждане в заседание на Пленума на Висшия съдебен съвет, насрочено за 12.01.2017 г.

3. ОТНОСНО: Писма от Националния институт на правосъдието във връзка с доклади на командировани от НИП лица.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Приема за сведение писмата от Националния институт на правосъдието във връзка с доклади на командировани от НИП лица.

4. ОТНОСНО: Доклад от Милка Итова – член на ВСС във  връзка с командироването й в гр. Братислава, Словакия, за участие в проектен екип на Европейската мрежа на съдебните съвети по проект 2 „Алтернативно решаване на спорове и обхват на правомощията на съдиите“, за периода 11-14 декември.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Приема за сведение доклада от Милка Итова – член на ВСС във  връзка с командироването й в гр. Братислава, Словакия, за участие в проектен екип на Европейската мрежа на съдебните съвети по проект 2 „Алтернативно решаване на спорове и обхват на правомощията на съдиите“, за периода 11-14 декември.

5. ОТНОСНО: Писмо от министерство на правосъдието за предоставяне на обобщена статистическа информация по Механизма за сътрудничество и оценка (МСО) за 2016 г., със срок за представяне пред Министерство на правосъдието – 4 януари 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Отправя молба към експертните сътрудници на постоянните комисии към Пленума на Висшия съдебен съвет, Съдийската и Прокурорската колегии на ВСС, да предоставят обобщена информация за цялата 2016 г. по показателите от компетентност на ВСС, както и друга релевантна информация, която не е отчитана до момента пред Европейската комисия, в срок до 4 януари 2017 г.
5.2. Информацията по т. 5.1. да се предостави на дирекция „Международна дейност“ на АВСС за обобщаване и изпращане до Министерство на правосъдието.

II. ПРАВНИ ВЪПРОСИ:

6.  ОТНОСНО: Проект на Наредба за конкурсите за магистрати и за избор на административни ръководители в органите на съдебната власт.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. На основание чл. 26, ал. 3 от Закона за нормативните актове проектът на Наредба за конкурсите за магистрати и за избор на административни ръководители в органите на съдебната власт да се публикува на интернет страницата на Висшия съдебен съвет, ведно с мотивите към нея, съответно доклада и предварителната оценка на въздействието по чл. 20 от с.з.
6.2. Срокът за предложения и становища по проекта на Наредба за конкурсите за магистрати и за избор на административни ръководители в органите на съдебната власт, публикуван за обществени консултации е 30 дни, съгласно разпоредбата на чл. 26, ал. 4 от Закона за нормативните актове.
6.3. Възлага на дирекция „Информационни технологии и съдебна статистика“ на интернет страницата на Висшия съдебен съвет да създаде нов раздел „Обществени консултации“, както и да се регистрират нарочни e-mail  адреси за всеки един от публикуваните проекти на подзаконови нормативния актове.
6.4. Да се изпрати съобщение до всички административни ръководители в органите на съдебната власт за публикувания проект на Наредбата  в раздел „Обществени консултации“ на интернет страницата на Висшия съдебен съвет.

7. ОТНОСНО: Писмо от председателя на Окръжен съд гр. Пловдив относно актуализиране на обезщетения по КТ и ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Няма пречка на съдия Соня Гешева да се изплати разликата между полученото обезщетение и определеното възнаграждение, по Таблица 1, считано от 01.09.2016 г., на основание чл. 228, ал. 1 от КТ, във връзка с чл. 229 от ЗСВ.
7.2. Решението по т. 7 да се изпрати на Комисия „Бюджет и финанси“, по компетентност и на председателя на Окръжен съд гр. Пловдив.

8. ОТНОСНО: Проект на Вътрешни правила за изработване на нормативни актове във Висшия съдебен съвет и оценка на въздействието им.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Предлага на Пленума на Висшия съдебен съвет да ПРИЕМЕ  Вътрешни правила за изработване на нормативни актове във Висшия съдебен съвет и оценка на въздействието им.
8.2. Внася предложението за разглеждане в заседание на Пленума на Висшия съдебен съвет, насрочено за 12.01.2017 г.

9. ОТНОСНО: Запитвания по Наредбата за съдебните заседатели поставени от органи на съдебната власт.
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Проектът на Наредба за съдебните заседатели ще бъде готов в първата седмица на януари 2017 г. В него ще бъдат засегнати всички въпроси, които органите на съдебната власт са отправили към Висшия съдебен съвет, във връзка с подзаконовата регламентация на дейността на съдебните заседатели. В проекта на Наредбата ще бъде изразено становището на работната група, без това да е окончателно решение на ВСС, поради което към този момент Комисията не може да даде окончателен отговор на поставените от органите на съдебната власт въпроси, които засягат приложението на законовите правила.

10. ОТНОСНО: Молба от Яна Димитрова – съдия в СРС за даване на указания по осъществяване на дейност по дела, които не са възложени чрез разпределение в ЦСРД.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Предлага в Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища да се създаде нова т.6 със следния текст:
„т.6 За неуредените в Методиката случаи, административните ръководители изработват вътрешни правила, в които се уреждат и други случаи за преразпределение на делата, които задължително следва да бъдат мотивирани. Правилата могат да се съгласуват от общото събрания на съдиите и същите следва да бъдат предварително оповестени на интернет страницата на съответния съд.“
МОТИВИ: Комисията установи, че в съдилищата с множество състави по различни причини се налага смяна на съдията докладчик или на целия състав, поради което с оглед на тяхната специфика би следвало да се създадат вътрешни правила, които предварително да се обявят на целия съдийски състав и на обществеността.
10.2. решението по т. 10 да се изпрати на Съдийската колегия на ВСС.

11. ОТНОСНО: Предложение от Българската асоциация на съдиите по вписванията относно възлагане на допълнителни дейности на съдиите по вписванията.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Приема за сведение предложението от Българската асоциация на съдиите по вписванията относно възлагане на допълнителни дейности на съдиите по вписванията.

12. ОТНОСНО: Сигнал от Георги Шумаков за нарушаване на трудовото законодателство в Софийски районен съд.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Приема за сведение сигнала от Георги Шумаков за нарушаване на трудовото законодателство в Софийски районен съд.

13. ОТНОСНО: Писмо от председателя на Районен съд гр. Ихтиман с искане за становище за обявяване на обществена поръчка.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Висшият съдебен съвет няма правомощия да дава консултации по тълкуването на Закона за обществените поръчки, поставеният въпрос следва да се реши от председателя на Районен съд гр. Ихтиман съгласно правомощията, които има по чл. 80 от ЗСВ.

14. ОТНОСНО: Писмо от председателя на Окръжен съд гр. Благоевград относно приложението на т. 5.2. от решение на Пленума на ВСС по протокол № 41 от 10.11.2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Разпоредбата на т. 5.2. от решение на Пленума на Висшия съдебен съвет по протокол № 41 от 10.11.2016 г., т. 20 урежда  случаите, в които съдиите, прокурорите, следователите и съдебните служители са на разположение на работодателя извън територията на предприятието, същото не следва да се тълкува извън контекста на т. 5.1.
14.2. Решението по т. 14 да се изпрати на председателя на Окръжен съд гр. Благоевград.

15. ОТНОСНО: Проект на Наредба за показателите и методика за атестиране и критериите за отчитане степента на натовареност на съдии и на председателите на съдилища и техните заместници.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. На основание чл. 26, ал. 3 от Закона за нормативните актове проектът на Наредба за показателите и методика за атестиране и критериите за отчитане степента на натовареност на съдии и на председателите на съдилища и техните заместници да се публикува на интернет страницата на Висшия съдебен съвет, ведно с мотивите към нея, съответно доклада и предварителната оценка на въздействието по чл. 20 от с.з.
15.2. Срокът за предложения и становища по проекта на Наредба за показателите и методика за атестиране и критериите за отчитане степента на натовареност на съдии и на председателите на съдилища и техните заместници, публикуван за обществени консултации е 30 дни, съгласно разпоредбата на чл. 26, ал. 4 от Закона за нормативните актове.
15.3. Изпраща проекта на дирекция „Бюджет и финанси“ за финансова обосновка.
15.4. Да се изпрати съобщение до всички административни ръководители в органите на съдебната власт за публикувания проект на Наредбата  в раздел „Обществени консултации“ на интернет страницата на Висшия съдебен съвет.

16. ОТНОСНО: Проект на Наредба за показателите и методика за атестиране и критериите за отчитане степента на натовареност на прокурори и следователи и на административните ръководители и техните заместници.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

16.1. На основание чл. 26, ал. 3 от Закона за нормативните актове проектът на Наредба за показателите и методика за атестиране и критериите за отчитане степента на натовареност на прокурори и следователи и на административните ръководители и техните заместници да се публикува на интернет страницата на Висшия съдебен съвет, ведно с мотивите към нея, съответно доклада и предварителната оценка на въздействието по чл. 20 от с.з.
16.2. Срокът за предложения и становища по проекта на Наредба за показателите и методика за атестиране и критериите за отчитане степента на натовареност на прокурори и следователи и на административните ръководители и техните заместници, публикуван за обществени консултации е 30 дни, съгласно разпоредбата на чл. 26, ал. 4 от Закона за нормативните актове.
16.3. Изпраща проекта на дирекция „Бюджет и финанси“ за финансова обосновка.
16.4. Да се изпрати съобщение до всички административни ръководители в органите на съдебната власт за публикувания проект на Наредбата  в раздел „Обществени консултации“ на интернет страницата на Висшия съдебен съвет.

ПРЕДСЕДАТЕЛ
НА КОМИСИЯТА:		   /П/  
                     ЮЛИАНА КОЛЕВА